*Non confundir con Pérdix*.


| *Perdix*Rango fósil: oligoceno tardío - actualidade25,88 - 0 Ma  |
| --- |
| Perdiz charrela (*Perdix perdix*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Galliformes |
| Familia: | Phasianidae |
| Subfamilia: | Perdicinae |
| Xénero: | ***Perdix***Brisson, 1760 |

 |
| Especies e Subespecies |
| *Véxase o texto* |

***Perdix*** é un xénero de aves da orde dos galiformes, familia dos fasiánidos e subfamilia dos perdicinos, que inclúe tres especies de perdices.

Estas aves están relacionadas filoxeneticamente coas pitas do monte, os paspallases e os faisáns, pero non con especies subtropicais que adoito reciben o nome de perdices, debido ao seu tamaño e morfoloxía similares.

Hai representantes do xénero *Perdix* na maior parte da Europa e a Asia temperadas.

Un membro do xénero, a charrela, foi introducida nos Estados Unidos e o Canadá con propósito cinexético.

Taxonomía
---------

### Descrición

O xénero foi descrito en 1760 polo zoólogo francés Mathurin Jacques Brisson, na súa obra *Ornithologie, ou, Méthode contenant la division des oiseaux en ordres, sections, genres, especes & leurs variétés. A laquelle on a joint une description exacte de chaque espece, avec les citations des auteurs qui en ont traité, les noms qu'ils leur ont donnés, ceux que leur ont donnés les différentes nations, & les noms vulgaires*. París: Bauche.

### Etimoloxía

O nome do xénero, *Perdix*, Brisson tomouno do latín *perdix*, voz derivada do grego antigo πέρδιξ *pérdix*, que era o nome da ave en que se transformou Pérdix, o sobriño de Dédalo.

### Especies e subespecies

Lámina de *Perdix dauurica*, por Joseph Wolf, en *Proceedings of the Zoological Society of London*, 1863.
Na actualidade recoñecense no xénero tres especies, coas subespecies que se indican:

* **Xénero *Perdix*** Brisson, 1760
	+ *Perdix dauurica* (Pallas, 1811) – perdiz daúrica.
		- *Perdix dauurica dauurica* (Pallas, 1811)
		- *Perdix dauurica suschkini* Poliakov, 1915
	+ *Perdix hodgsoniae* (Hodgson, 1857) – perdiz tibetana.
		- *Perdix hodgsoniae caraganae* Meinertzhagen & A. Meinertzhagen, 1926
		- *Perdix hodgsoniae hodgsoniae* (Hodgson, 1857)
		- *Perdix hodgsoniae sifanica* Prjevalsky, 1876
	+ *Perdix perdix* (Linnaeus, 1758) – charrela ou perdiz charrela.
		- *Perdix perdix armoricana* Hartert, 1917
		- *Perdix perdix canescens* Buturlin, 1906
		- *Perdix perdix hispaniensis* Reichenow, 1892
		- *Perdix perdix italica* Hartert, 1917
		- *Perdix perdix lucida* (Altum, 1894)
		- *Perdix perdix perdix* (Linnaeus, 1758)
		- *Perdix perdix robusta* Homeyer & Tancre, 1883
		- *Perdix perdix sphagnetorum* (Altum, 1894)

Características
---------------

Lámina de *Perdix hodgsoniae*, por John Gould, en *The birds of Asia* (1850-1883).
Son aves non migratorias que habitan en campos abertos e en estepas, aínda que hoxe en día están máis asociadas ás terras agrícolas. Trátanse de perdices de tamaño mediano, con picos e patas de cor apagado (en contraste co vermello das do xénero *Alectoris*), coa plumaxe das partes superiores de cor parda con raias, e colas algo avermelladas; as tres especies presentan unha chamativa gran mancha parda escura, case negra ás veces, na plumaxe da rexión abdominal. Ningún dos dous sexos teñen esporóns nas patas, e o único dimorfismo sexual que presentan é que a cor plumaxe e das femias tende a ser máis apagada que a dos machos. O niño é unha lixeira escavación no solo ou na cuberta vexetal. Aliméntanse dunha gran variedade de sementes e algúns insectos compltan a súa dieta.

As perdices charrelas e as daúricas están moi estreitamente relacionadas e teñen unha aparencia similar, e forman unha superespecie. A perdiz tibetana ten un rechamante patrón de cara en branco e negro, a peituga negra e 16 plumas na cola, en lugar das 18 das outras especies. Ningunha das especies está ameazada a nivel global, pero as dúas perdices máis xeneralizadas (a charrela e a daúrica) son cazadas en exceso nalgunhas partes da súa área de distribución. Ademais, a charrela foi gravemente afectada polos cambios agrícolas, e a súa área reduciuse considerabelmente.

En Galicia
----------

Das tres especies só unha está presente en Galicia, a charrela, onde é pouco común (estando ademais en regresión), pero que aínda se pode encontrar, a altitudes a partir dos 1 200 msnm nos Ancares e o Courel.

Notas
-----

1. ↑  *Perdix* Brisson 1760 na EOL.
2. 1 2 3  Bao, X. K.; Liu, N. F.; Qu, J. Y. *et al*. (2010): "The phylogenetic position and speciation dynamics of the genus *Perdix* (Phasianidae, Galliformes)". *Molecular Phylogenetics and Evolution* **56**: 840–847.
3. 1 2  *Perdix* Brisson, 1760 no ITIS.
4. ↑  perdiz en Etimologías de Chile.
5. ↑  Holmes, Richard (2013). *Falling Upwards: How We Took to the Air*. HarperCollins. p. 1760. Consultado o 15 de xaneiro de 2019.
6. ↑  *Perdix dauurica* (Pallas, 1811) no ITIS.
7. ↑  *Perdix hodgsoniae* (Hodgson, 1857) no ITIS.
8. ↑  Perdix perdix (Linnaeus, 1758) no ITIS.
9. 1 2  McGowan, P. J. K. 1994.
10. ↑  Penas Patiño *et al*. 1991, p. 100.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Perdix*** |

### Bibliografía

* McGowan, P. J. K. (1994): "Family Phasianidae (Pheasants and Partridges)". En: del Hoyo, J.; Elliot, A.; Sargatal, J. "New World Vultures to Guineafowl". *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Johnsgard, P. A. (1999): The Pheasants of the World. 2nd ed. Oxford, UK: Oxford University Press. ISBN 978-1-5609-8839-7.
* Johnsgard, P. A. (1988): The Quails, Partridges, and Francolins of the World. Oxford, UK: Oxford University Press. ISBN 978-0-1985-7193-3.
* Penas Patiño, Xosé M. Carlos Pedreira López e Carlos Rodríguez Silvar (1991): *Guía das aves de Galicia*. A Coruña: Bahia Edicións. ISBN 84-8767-406-2.

### Outros artigos

* Galiformes
* Fasiánidos
* Perdices

### Ligazóns externas

* *Perdix* na ADW.
* *Perdix* Brisson 1760 na EOL.

|  |  |
| --- | --- |
| Control de autoridades | 
* Wd: Q732487
* MAG: 2780889689
* NKC: ph664009

 |

|  |  |
| --- | --- |
| Identificadores taxonómicos | 
* ADW: Perdix
* Avibase: 019D423F17BD4963
* BioLib: 8561
* Dyntaxa: 1001469
* EPPO: 1PERDG
* FE: 96433
* FE-New: ID
* Fossilworks: 365987
* GBIF: 2473953
* iNaturalist: 826
* ITIS: 175914
* NBN: NHMSYS0000530547
* NCBI: 9051
* Soortenregister: 139510
* uBio: 4288518
* WoRMS: 410291

 |